El Club d’Atletisme Els Sitges organitza el IV Festival d’Ultrafons Gran Premi “Ciutat de Burjassot”, el 24 i 25 de març
2025-07-24

L’entorn del Poliesportiu Municipal de Burjassot serà, el pròxim cap de setmana, el punt de trobada dels ultrafondistas més destacats del panorama nacional i internacional.

El Club d’Atletisme Els Sitges, amb la col·laboració de l’Ajuntament de Burjassot, a través de la Regidoria d’Esports dirigida per Juan Gabriel Sánchez, organitza el IV Festival d’Ultrafons Gran Premi “Ciutat de Burjassot”, el qual tindrà lloc els dies 23 i 24 de març, en el seu circuit urbà homologat per la RFEA i ajustat a la norma de World Athletics. La competició compta amb la col·laboració de la Diputació de València i de la Generalitat Valenciana.

El IV Festival d’Ultrafons Gran Premi “Ciutat de Burjassot” és una prova de rang Internacional amb etiqueta de Plata de la IAU per a les proves de 50 Km, 100 Km, i etiqueta de Bronze de la IAU en 6 hores, 12 hores i 24 hores, que se celebrarà en l’Avinguda de Vicent Andrés Estellés; el circuit transcorre per l’avinguda exterior del Poliesportiu i del Pavelló Cobert Municipal de Burjassot. La prova està inclosa en el calendari internacional de la Reial Federació Espanyola d’Atletisme.

La competició se celebra sota el reglament de la “International Association of Ultrarunners” (IAU Guidelines) i de “World Athletics” (World Rules), que tots els corredors han de conéixer i acceptar en el moment de tramitar la inscripció.

Tota la informació pot consultar-se en este ENLLAÇ.